McDonnell Douglas DC-10

D'McDonnell Douglas DC-10 ass ee Langstreckefliger vum amerikanesche Fligerhiersteller McDonnell Douglas. Den dräistralege Fliger hat säin éischte Fluch den 29. August 1970. D'DC-10 war nieft der Boeing 747 laang Zäit de schwéiersten an heefegste Fliger vun der Welt.

 Geschicht vun der DC-10 
D'United States Air Force huet Mëtt der 60er Joren no engem neie Groussraumdüsenjet gesicht, fir hir al Propellerfligeren z'ersetzen. Déi gréisst amerikanesch Fligerhiersteller Boeing, Lockheed a Douglas hu sech un der Ausschreiwung bedeelegt, déi Lockheed dunn 1965 gewonnen huet. 
Boeing an Douglas hunn aus deem Programm awer vill fir de Bau vu spéidere Fligere geléiert. Sou huet Boeing e puer Joer méi spéit mat der Entwécklung vun der 747 ugefaangen. Douglas huet duerch seng finanziell Schwieregkeete mat McDonnell, engem Hiersteller vu Militärfligeren, fusionéiert. Doduerch konnt Douglas mat der Entwécklung vun der DC-10 weiderfueren, an 1968 déi amerikanesch Fluchgesellschaft American Airlines als éischte Keefer vum Fliger iwwerzeegen.

Am Dezember 1988 gouf mat der Produktioun vun der DC-10 opgehalen, well nom erfollegräichen Atlantikfluch vun engem zweestralege Fliger ufanks der 80er d'Nofro fir déi dräistraleg DC-10 zeréckgoung. Vill Fluchgesellschaften hunn hir DC-10 Flott duerch spuersam zwéistraleg Fligeren ersat.
Am Juli 2000 hunn Deeler déi vun enger DC-10 gefall waren, zum Ofstuerz vun enger Concorde gefouert. Duerch dat Accident gouf de Betrib vun der Concorde agestallt.

 Versiounen 
Vun der DC-10 gëtt et 5 Haaptversiounen:
 DC-10-10, d'Haaptversioun, geduecht fir den amerikaneschen Inlandstransport
 DC-10-15, méi staark Motore wéi DC-10-10 fir och kënnen op Fluchhäfen déi héich leien, kënnen ze landen
 DC-10-30, déi zweet Laangstreckeversioun, erfollegräichste Modell a virun allem vill vun europäesche Fluchgesellschafte benotzt
 DC-10-40, éischt Laangstreckeversioun
 KC-10A, eng Militärversioun fir d'Betankung an der Loft

 Teschnech Daten 
 Parameter DC-10-10 DC-10-30 DC-10-40 Längt  55,55 m  55,06 m  55,04 m Spanwäit 47,43 m  50,39 m  50,39 m Héicht  17,70 m  17,70 m  17,70 m Fligelfläch  329,8 m²  338,8 m²  338,8 m² Maximalstartgewiicht  186.025 kg  251.815 kg  251.815 kg Eidelt Gewiicht  110.710 kg  122.960 kg  123.640 kg Notzlaascht  41.290 kg  44.010 kg  43.330 kg Héchstvitess  960 km/h  960 km/h  960 km/h Maximal Reechwäit  10.220 km  10.500 km  11.190 km  Reechwäit mat voller Notzlaascht 4.355 km 7.400 km  6.485 km Passagéierzuel  265 (typesch) bis 380 (maximal)  265 (typesch) bis 380 (maximal)  265 (typesch) bis 380 (maximal)  Motoren (3 Turbofanen)  General Electric CF6-6D  General Electric CF6-50C2  mat jee 226,8 kN Startleeschtung  JT9D-20  mat jee 249,1 kN Startleeschtung

 Kuckt och 

 Um Spaweck 
 DC-10 op der Boeing-Websäit
 McDonnell Douglas DC-10 homepage (englesch)

Kategorie:Zivilfligeren